spanningsverhale | Alta Cloete
Tag Archives: spanningsverhale
Isa Konrad se nuutste: Moord op Karibib
Moord vang haar vas in ’n web
Hier word sy die ooggetuie van ’n motorongeluk en kort daarna sterf die man wat sy uit die wrak gehelp het. Die polisie besef dis moord. Nou sít Alet op Karibib en
sy word gekonfronteer met die spoor van droefheid en verwerping wat die vermoorde agtergelaat het: ’n Vrou wat haar toevlug tot drank neem, ’n minnares wat veel meer as ’n verhouding voor oë het, ’n kind wat deur sy pa ontken is …
In die Namibiese landskap word inspekteur Con Dorfling ook deel van Alet se lewe, die broeiende man met die min woorde en wonde van sy eie. Dit is hy wat haar gedagtes vol is toe sy in haar motor Read the rest of this entry »
Posted by Alta Cloete op 19/03/2017 in Boeke, Lees, Skrywers
Sleutelwoordw: Afrikaans, fiksie, Isa Konrad, misdaadfiksie, romans, spanningsromans, spanningsverhale
Sleutelwoordw: Afrikaans, boeke, Lapa, Peet Venter, spanningsverhale
Waar boosheid broei – Peet Venter
Waar boosheid broei is deel van ’n trilogie waarvan Dieper as die bloed en Ou Bloed die eerste twee boeke is. Hoewel die boeke so geskryf is dat dit apart gelees kan word, sal dit tog die leser baat om hulle van ŉ kant af aan te pak.
Peet Venter draai nie doekies om nie. Die pas in die verhale is vinnig en die gebeure is grusaam. Met sy gestroopte styl trek Venter die leser onverbiddelik in die verhaal in.
Thys Krige is weer eens die sentrale figuur. Hy is nie die gewone effens onbeholpe speurder nie, maar ŉ harde man wat besef hy lewe om mense dood te maak en dat sy drang daartoe selfs sterker is as die drang om die vrou in sy lewe te beskerm. Hiermee moet hy saamleef en die stilte binne homself vind.
In Waar boosheid broei word Krige uit ŉ tydperk van apatie en verveling geruk deur die geleentheid om in Zimbabwe te gaan ondersoek instel na die aanhouding van die joernalis Henk Human. Human is intussen vrygelaat, maar het geensins ongeskonde daarvan afgekom nie.
Vir hierdie leser was Human ŉ interessante newekarakter, veral wat betref die Read the rest of this entry »
Posted by Alta Cloete op 29/06/2014 in Boeke, Lees, Skrywers, Suid-Afrika
Sleutelwoordw: Afrikaans, Lapa, Peet Venter, romans, spanningsverhale
Dans met die rooi rok – Woutrine Theron
Woutrine Theron se Dans met die rooi rok is nie so ‘n plesierige boek soos ‘n mens dalk van die titel – en met die eerste aanblik, voor jy die hand in die gras raaksien – kan dink nie. Maar daar is genoeg humor en ligtheid om die donkerte te temper.
Karolien is ‘n vrou wat onafgehandelde kwessies in haar omdra, ‘n vrou wat moet kom afskeid neem van die ma met wie sy nooit ‘n werklik sinvolle verhouding kon hê nie. Op sigself geen maklike taak nie.
Maar sy kry veel meer as die ingewikkeldhede van familieverhoudings en die pyn van afskeid. Sy kry die lyk van ‘n mooi jongman met treffende blou oë.
Geleidelik raak sy al hoe dieper betrokke by die oplossing van die moord. En sy kom op skokkende en gruwelike dinge uit die verlede af. Dinge wat haar baie direk raak, dinge wat die pa Read the rest of this entry »
Posted by Alta Cloete op 02/11/2012 in Boeke, Lees, Liefdesverhale, Skrywers, Suid-Afrika
Sleutelwoordw: Afrikaans, Alta Cloete, lees, liefdesverhale, misdaadverhale, romans, skryf, spanningsverhale, Stilbaai, Suid-Afrika, Woutrine Theron
Eintlik behoort ek glad nie oor hierdie boek iets te sê nie, want ek is regtig nie die geskikte persoon nie. Ek is glad nie op hierdie stadium van my lewe die geskikte persoon om spanningsverhale te lees nie. Ek is oorsensitief vir grusaamhede, ek haat enige vorm van geweld én ek is te lui om te dink. Al hierdie dinge was toe ek jonger was, darem nie heeltemal so erg nie. Ek kan nie heeltemal besluit of die invloed van die ouderdom in hierdie geval ‘n goeie of ‘n slegte ding is nie.
Tot onlangs kon ek glad nie verstaan hoekom mense dit in hierdie tyd van hoë misdaad so graag lees nie – hulle kan mos maar net die nuus kyk as hulle grusaamhede wil sien. Maar toe het Chanette Paul op die onlangse Leeskringoggend by Bloemendal die vraag vir my mooi beantwoord: Mense lees dit omdat dit eintlik ‘n gerusstellende genre is, want die boosdoener word altyd gevang. Goed oorwin altyd die kwaad, terwyl ons mos weet dit gebeur in die Read the rest of this entry »
Posted by Alta Cloete op 11/12/2011 in Boeke, Lees, Skrywers, Suid-Afrika
Sleutelwoordw: Afrikaans, Alta Cloete, Chanette Paul, Deon Meyer, lees, spanningsverhale